
סיכום ישיבת ועדת איכות הסביבה 

מתאריך 24.7.2011
משתתפים:
גיל ליבנה – ראש המועצה, שלומי  סויסה-חבר מועצה ומחזיק תיק איכה"ס, דפנה רענן-



כהן, חברת המועצה  היוצאת ומחזיקת תיק איכות הסביבה

חננית וייס-מנהלת אגף איכה"ס, תמי ויזינפלד-מנהלת סניף המועצה לישראל יפה, 

אמיר תאר-מנהל היחידה סביבתית

נציגי ציבור:
רוני קינדרמן, חנן זיו, רחל אורלנצ'יק, חנהלה פוזננסקי-מאירי, דינה דגון, שמואל רז, 

עליזה ויצרבין, אורי מוזס, רונית גולן, יורם גולדברג, נפתלי פניני, חיים לשם, אילן שבתאי, 

יוסי שוורץ.

· ברכות ופרידה מחברת המועצה ומחזיקת תיק איכות הסביבה דפנה רענן כהן.
· בפתיחת הישיבה נאמרו דברי ברכה ופרידה מדפנה רענן כהן ואיחולי הצלחה לשלומי סויסה בתפקידו החדש.
· ראש המועצה  מציין  את תרומתה הרבה והמבורכת של דפנה רענן כהן בהתווית המדיניות הסביבתית בשנים האחרונות בתחומים הרבים בהם עוסקת הועדה עם אגף איכות הסביבה. קודמו לא מעט פרויקטים קהילתיים משותפים לגורמים במועצה ומחוצה לה.
· במסגרת פעילות הועדה קודמו נושאים סביבתיים ועוצבה מדיניות סביבתית הדוגלת בחשיבה ירוקה ומקיימת. דפנה יזמה ותרמה רבות לעשייה זו ועל כך אנו מברכים.
· נושאים על סדר היום:
· הוצגה  סקירה של תחומי האגף ופעולות שנעשו בחודשים האחרונים בנושאי:
· תג  הסביבה – צמצום צריכת משאבי אנרגיה מים ופסולת– הצטרפות שהם למהלך של 50 רשויות במרכז השלטון המקומי וחתימה על אמנה למחויבות לצמצום צריכת המשאבים השונים וצעדי חסכון והתייעלות. 
· תוכנית הפרדה במקור- הועבר עדכון על סטטוס התהליך והפעילות המתוכננת- שילוב כל בתי האב עד לסוף שנת 2012 לרבות קבלת תמיכה למעלה מ 3 מליון ₪ מהמשרד להגנת הסביבה ליישום המשך ההליך.
·  פעילות היחידה הסביבתית-  הועבר עדכון על פעילות היחידה, המתמקדת בחודשים האחרונים בנושא צמצום מטרדים הנובעים מרעש המטוסים –. 
· יישום הנחיות סביבתיות בפיתוח שכונות חדשות והמלצות לאימוץ תקן בניה ירוקה - האגף לאיכות הסביבה מקדם עם אגף הנדסה שילוב הנחיות סביבתיות כולל המלצות לועדת תכנון והבניה בתחום אמוץ תקן בניה ירוקה.
· ניתנה סקירה על התקדמות פרויקט התקנת תאים פוטוולטאים על גגות בתי הספר ומבני הציבור במועצה
· קידום תוכנית החומש של פארק יער שהם ואמנת הפארק. מועברת להארות החברים והציבור
· הפקת חוברת סיור ותיור לפארק שהם-תופץ במסגרת ראש השנה- מכילה מגוון מנושאי ההפארק וייחודו  כולל דפי הפעלה לילדים.
· שנת איכות הסביבה 2011 – נסקרו פעולות האגף בשנת איכות הסביבה "סיפור אהבה בין ישוב לסביבה"
עדכונים בנושא רעש מטוסים: בהמשך לכנס התושבים שהתקיים בנושא , המועצה עושה כל שביכולתה מול גורמי הממשלה- משרד התחבורה, וגופי רש"ת ורת"א למזעור מטרדי הרעש הנובעים משיפוץ המסלולים.

ראש המועצה ונציגיה נפגשו עם נציגי הגופים והעלו בפניהם את מורת רוחם בשל הטיסות מעל שמי הישוב והרעש הנובע מהמראות והנחיתות.

המועצה מגבשת בימים אלה הכנת תביעה משפטית בנושא . המועצה נעזרת ומסתייעת במומחים מקצועיים.

הערות/רעיונות שעלו ממשתתפי הדיון:
· הסברה בבתי הספר בהם הותקנו מתקנים פוטווולטאים על החשיבות של הפרויקט 
· סיורים מודרכים בנושא אגדות ילדים ביער פארק שהם 
· "מלאכי השביל" – להציע את שהם כאכסניה לצועדים על כביש ישראל בשטח הפארק- פניה למשפחות  מארחות
· מבצע נקיון בפארק יער שהם בשבילים בעיקר עם תנועות הנוער
· מגמת איכות הסביבה בתיכון  קידום עריכת  ביוטופ / אקוטופ בפארק יער שוהם. המטרה לעודד תלמידי המגמה בתחום בשילוב אנשי אקדמיה ומומחים שיכולים להדריך התלמידים. להוסיף שילוט בפארק המבקש מהמבקרים לקחת את האשפה עמם.
· כבישים עמוסים סביב המועצה– כביש 444 – קיימת תוכנית להרחבת קטע הכביש מחדיד עד צומת בית נחמיה. יש קטעים לאורך 444 שהם באחריות חברת דרך ארץ כיוון שבצומת בית אריה אמור להיות מחלף 461 עם חיבור לצומת בני עטרות, כמו כן חיבור כביש 444 עם כביש 6.
רשמה:  תמי ויזנפלד 

תפוצה:
משתתפים


שי אברהמי – מנכ"ל המועצה


סגל בכיר


אגף איכות הסביבה

